CELEX: 62018TN0414
Language: hr
Date: 2018-07-05 00:00:00
Title: Predmet T-414/18: Tužba podnesena 5. srpnja 2018. – Hypo Vorarlberg Bank protiv SRB-a

27.8.2018   
            
            
               HR
            
            
               Službeni list Europske unije
            
            
               C 301/42
            
         
      Tužba podnesena 5. srpnja 2018. – Hypo Vorarlberg Bank protiv SRB-a
      (Predmet T-414/18)
      (2018/C 301/57)
      Jezik postupka: njemački
      
         Stranke
      
      
         Tužitelj: Hypo Vorarlberg Bank AG (Bregenz, Austrija) (zastupnik: G. Eisenberger, odvjetnik)
      
         Tuženik: Jedinstveni sanacijski odbor (SRB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku Jedinstvenog sanacijskog odbora od 12. travnja 2016. o ex ante doprinosima u Jedinstveni fond za sanaciju za 2016. (SRB/ES/SRF/2016/06) („Decision of the Single Resolution Board of 12 April 2018 on the calculation of the 2018 ex ante contributions to the Single Resolution Fund (SRB/ES/SRF/2018/03)”, uključujući i prilog, u svakom slučaju u dijelu u kojem se ta odluka, uključujući i prilog, odnosi na doprinos koji tužitelj treba platiti;
               
            
                  —
               
               
                  naloži Jedinstvenom sanacijskom odboru snošenje troškova postupka.
               
            
         Tužbeni razlozi i glavni argumenti
      
      Tužitelj u prilog osnovanosti tužbe ističe sljedeće tužbene razloge.
      
                  1.
               
               
                  Očita bitna povreda postupkazbog nepotpune objave pobijane odluke.
               
            
                  2.
               
               
                  Očita bitna povreda postupkazbog manjkavog obrazloženja pobijane odluke.
               
            
                  3.
               
               
                  Očita povreda bitnih formalnih zahtjeva zbog nesaslušanja i nepoštovanja prava na saslušanje.
               
            
                  4.
               
               
                  Nezakonitost Delegirane Uredbe Komisije (EU) 2015/63 (1) kao pravne osnove pobijane odluke.
                  U okviru četvrtog tužbenog razloga tužitelj navodi da se odredbama članaka 4. do 7. i članka 9., kao i Priloga I. Delegiranoj Uredbi 2015/63 – koje čine pravnu osnovu pobijane odluke – uspostavlja netransparentan sustav za određivanje doprinosa, koji je protivan člancima 16., 17. i 47. Povelje Europske unije o temeljnim pravima (u daljnjem tekstu: Povelja) i ne jamči poštovanje članaka 20. i 21. Povelje te načela proporcionalnosti i pravne sigurnosti.
               
            
         (1)  Delegirana uredba Komisije (EU) 2015/63 оd 21. listopada 2014. o dopuni Direktive 2014/59/EU Europskog parlamenta i Vijeća u vezi s ex ante doprinosima aranžmanima financiranja sanacije (SL 2015., L 11, str. 44.).